ກອງປະຊຸມໃນຄັ້ງນີ້ໄດ້ຮັບຮອງເອົາຫຼາຍເອກະສານທີ່ສຳຄັນຂອງອາຊຽນ ເປັນຕົ້ນໄດ້ຮັບຮອງເອົາແຜນວຽກຂອງບັນດາຂະແໜງການຕ່າງໆ ພາຍໃຕ້ເສົາຄໍ້າເສດຖະກິດ ເພື່ອຈັດຕັ້ງປະຕິບັດແຜນງານປະຊາຄົມເສດຖະກິດອາຊຽນ 2025 (Strategic Action Plans to Implement AEC Blueprint 2025) ກອງປະຊຸມໄດ້ຮັບຮອງເອົາຂອບວຽກການຕິດຕາມ ແລະ ປະເມີນການຈັດຕັ້ງປະຕິບັດແຜນງານປະຊາຄົມເສດຖະກິດອາຊຽນ 2025 (ASEAN Economic Community Blueprint 2025 Monitoring and Evaluation Framework). ພິເສດທີ່ສຸດໃນກອງປະຊຸມຄັ້ງນີ້, ບັນດາລັດຖະມົນຕີເສດຖະກິດອາຊຽນ ໄດ້ຮັບຮອງ 8 ແຜນງານບູລິມະສິດໃນປີ 2016 ເຊິ່ງ 8 ແຜນງານທີ່ເປັນບູລິມະສິດດັ່ງກ່າວນີ້ ຈະເປັນພາກສ່ວນສຳຄັນທີ່ຈະຊຸກຍູ້ໃຫ້ການເຊື່ອມໂຍງອາຊຽນ ພາຍໃຕ້ແຜນງານປະຊາຄົມເສດຖະກິດອາຊຽນເຖິງປີ 2025 ໃຫ້ປະກົດຜົນເປັນຈິງ (ລາຍລະອຽດ ສາມາດຊອກຊື້ອ່ານທາງວາລະສານ ທາເກັດ ໄດ້ ໃນສະບັບທີ 123 ເດືອນຕຸລາ ຕາມເອັມພອຍ ທຸກສາຂາ ຫຼື ສອບຖາມຈອງເປັນ ສະມາຊິກ ໄດ້ທີເບີ 021 216 666) 48th AEM and 8 Prioritized Programs ...Read More »
AEC
ກອງປະຊຸມລັດຖະມົນຕີຕ່າງປະເທດອາຊຽນຄັ້ງທີ 49
ບັນດາລັດຖະມົນຕີຕ່າງປະເທດອາຊຽນແລກປ່ຽນທັດສະນະ ແລະ ຄວາມຄິດເຫັນຢ່າງເປີດເຜີຍ, ກົງໄປກົງມາ ແລະ ສ້າງສັນ ກ່ຽວກັບບັນຫາພາກພື້ນ-ສາກົນທີ່ທຸກຝ່າຍມີຄວາມສົນໃຈ ແລະ ເປັນຫ່ວງ ເພື່ອການແກ້ໄຂບັນຫາຮ່ວມກັນ. ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດແຫ່ງ ສປປ ລາວ, ປະທານກອງປະຊຸມລັດຖະມົນຕີຕ່າງປະເທດອາຊຽນຄັ້ງທີ 49 ແລະ ກອງປະຊຸມລັດຖະມົນຕີອື່ນໆທີ່ກ່ຽວຂ້ອງເປັນເວລາ 4 ມື້ແຕ່ວັນທີ 23-26 ກໍລະກົດ 2016 ລາຍງານຜົນສໍາເລັດຂອງກອງປະຊຸມວ່າ: ໃນປີນີ້ເຊິ່ງເປັນຄັ້ງທີ 2 ຂອງການເປັນປະທານອາຊຽນຂອງ ສປປ ລາວ ທີ່ໄດ້ກຳນົດເອົາຄຳຂວັນທີ່ວ່າ “ຫັນວິໄສທັດໃຫ້ເປັນຮູບປະທຳ ເພື່ອຄວາມເຂັ້ມແຂງຂອງປະຊາຄົມເສດຖະກິດອາຊຽນ” ສໍາລັບການເປັນປະທານໃນປີນີ້ ເນື່ອງຈາກປີ 2016 ເປັນປີທໍາອິດຂອງການເປັນປະຊາຄົມເສດຖະກິດອາຊຽນ ແລະ ເປັນປີທຳອິດເພື່ອຈັດຕັ້ງປະຕິບັດວິໄສທັດປະຊາຄົມອາຊຽນ 2025. ໃນກອງປະຊຸມໄດ້ປຶກສາຫາລືກ່ຽວກັບບັນຫາສຳຄັນທາງດ້ານການເມືອງ, ຄວາມໝັ້ນຄົງ ແລະ ການຮ່ວມມືເພື່ອການພັດທະນາພາຍໃນອາຊຽນ ແລະ ລະຫວ່າງອາຊຽນ-ຄູ່ຮ່ວມເຈລະຈາ ແລະ ຄູ່ຮ່ວມພາຍນອກຢ່າງມີໝາກຜົນ. ສົ່ງເສີມຄວາມພະຍາຍາມສ້າງປະຊາຄົມອາຊຽນໂດຍການຈັດຕັ້ງປະຕິບັດວິໄສທັດປະຊາຄົາອາຊຽນ 2025 ແລະ ແຜນແມ່ບົດທັງສາມເສົ້າຄໍ້າຢ່າງມີປະສິດທິຜົນ ໂດຍມີເປົ້າໝາຍເພື່ອສົ່ງເສີມສັນຕິພາບ, ສະຖຽນລະພາບ ແລະ ຄວາມສົມບູນພູນສຸກໃນພາກພື້ນ. ນອກນີ້, ປີນີ້ ແມ່ນຄົບຮອບ ...Read More »
ຄວາມພ້ອມໃນການເປັນປະທານອາຊຽນ 2016
ປີ 2016 ສປປ ລາວ ໄດ້ຮັບກຽດເປັນປະທານໝູນວຽນຂອງອາຊຽນ ຊຶ່ງເປັນຄັ້ງທີ 2 ແລະ ຈະນໍາພາອາຊຽນ ຈັດຕັ້ງປະຕິບັດ ວິໄສທັດປະຊາຄົມອາຊຽນ 2025 ແລະ ບັນດາເອກະສານຕ່າງໆ ເພື່ອແນໃສ່ສົ່ງເສີມ ແລະ ຮັດແໜ້ນປະຊາຄົມອາຊຽນ. ກົມອາຊຽນ ກະຊວງການຕ່າງປະເທດໄດ້ໃຫ້ຮູ້ວ່າ: ພາຍໃຕ້ການເປັນປະທານອາຊຽນ ຂອງ ສປປ ລາວ ຈະນໍາພາອາຊຽນ ໃນການຈັດຕັ້ງປະຕິບັດວິໄສທັດປະຊາຄົມອາຊຽນ 2025 ກໍຄືບັນດາແຜນແມ່ບົດສໍາລັບ ສາມ ເສົາຄໍ້າ ປະຊາຄົມອາຊຽນ ຕາມຄໍາຂວັນທີ່ໄດ້ກໍານົດສໍາລັບການເປັນປະທານອາຊຽນຄື: “ຫັນວິໄສທັດໃຫ້ເປັນຮູບປະທຳ ເພື່ອຄວາມເຂັ້ມແຂງຂອງປະຊາຄົມອາຊຽນ” ພາສາອັງກິດ ເອີ້ນວ່າ “Turning Vision into Reality for a Dynamic ASEAN Community” ເຊິ່ງການກະກຽມ ຄວາມພ້ອມຂອງ ສປປ ລາວ ໃນການເປັນເຈົ້າພາບ ຈັດກອງປະຊຸມ ສຸດຍອດອາຊຽນ ຄັ້ງທີ 28, 29 ແລະ ກອງປະຊຸມ ສຸດຍອດທີ່ກ່ຽວຂ້ອງອື່ນໆ ທີ່ຈະຈັດຂຶ້ນ ໃນວັນທີ 6-8 ...Read More »
ຫັດຖະກຳລາວກ້າວສູ່ AEC ( Handicrafts to perform in AEC )
ຂະແໜງຫັດຖະກຳລາວເປັນຂະແໜງເສດຖະກິດແຫ່ງຊາດທີ່ສຳຄັນອັນໜຶ່ງພ້ອມທັງມີຄວາມເປັນເອກະລັກທາງດ້ານວັດທະນະທຳ ຫຼື ຄວາມເປັນລາວແທ້. ເມື່ອປະເທດເຮົາກ້າວເຂົ້າເປັນປະຊາຄົມເສດຖະກິດອາຊຽນ ຫຼື AEC , ຂະແໜງຫັດຖະກຳລາວ ຈະຕ້ອງໄດ້ຮັບການພັດທະນາ ບໍ່ວ່າຈະເປັນທາງດ້ານປະລິມານ, ຄຸນນະພາບ ແລະ ມາດຕະຖານສາກົນເພື່ອຮອງຮັບຕະຫຼາດທີ່ມີຄວາມໃຫຍ່ກວ່າເກົ່າ, ມີຄູ່ແຂ່ງທາງດ້ານເສດຖະກິດທີ່ຫຼາຍຂຶ້ນ. ທ່ານ ຫານຊະນະ ສີສານ, ປະທານສະມາຄົມຫັດຖະກຳລາວ, ທັງເປັນເຈົ້າຂອງພິພິທະພັນຜ້າໄໝລາວໄດ້ມີໂອກາດໃຫ້ສຳພາດຕໍ່ວາລະສານທາເກັດວ່າ: ສະມາຄົມຫັດຖະກຳລາວ ສ້າງຕັ້ງຂຶ້ນໂດຍມີຈຸດປະສົງຕົ້ນຕໍຄື ອະນຸລັກຮັກສາ ພູມປັນຍາທາງດ້ານຫັດຖະກຳຂອງບັນພະບູລຸດລາວເຮົາ, ພ້ອມນີ້ກໍ່ສົ່ງເສີມ ພັດທະນາມເຄື່ອງຫັດຖະກຳລາວໃຫ້ກາຍເປັນສິນຄ້າ, ສ້າງວຽກເຮັດງານທຳໃນໝູ່ປະຊາຊົນທຸກຊົນເຜົ່າ, ເຮັດໃຫ້ເຂົາເຈົ້າມີລາຍໄດ້, ສາມາດຊ່ວຍເຫຼືອຄອບຄົວ ແລະ ສະໜັບສະໜູນນະໂຍບາຍຂອງລັດຖະບານໃນການຫຼຸດພົ້ນຈາກຄວາມທຸກຍາກ. ສະມາຄົມຫັດຖະກຳລາວ ມີສະມາຊິກທັງໝົດ 117 ຫົວໜ່ວຍທຸລະກິດ ຫັດຖະກຳທີ່ມາຈາກຂະແໜງຕ່ຳຜ້າພື້ນເມືອງ, ຂະແໜງຫັດຖະກຳຕີເງິນ, ຕີຄຳ, ຫັດຖະກຳຈັກສານ, ຫັດຖະກຳປັ້ນດິນເຜົາ, ຂະແໜງຜະລິດຕະພັນວັດທະນະທຳ, ຂະແໜງນຳໃຊ້ວັດຖຸເສດເຫຼືອ, ຂະແໜງສົ່ງເສີມການປູກມອນລ້ຽງມ້ອນ ແລະ ພຶດທີ່ໃຫ້ສີທຳມະຊາດ. ມີສາຂາສະມາຄົມຫັດຖະກຳຢູ່ແຂວງວຽງຈັນ, ຫຼວງພະບາງ, ຊຽງຂວາງ, ແຂວງຫົວພັນ, ສະຫວັນນະເຂດ ແລະ ຈຳປາສັກ ບັນດາແຂວງເຫຼົ່ານັ້ນແມ່ນມີສະຖານທີ່ທ່ອງທ່ຽວທາງດ້ານວັດທະນະທຳ, ທາງດ້ານປະຫວັດສາດ ແລະ ທຳມະຊາດທີ່ມີຊື່ສຽງຂອງປະເທດລາວເຮົາ, ເຊິ່ງເໝາະແກ່ການຈຳໜ່າຍເຄື່ອງທີ່ລະນຶກ, ເຄື່ອງຫັດຖະກຳໃຫ້ແກ່ນັກທ່ອງທ່ຽວ. ສະມາຄົມຫັດຖະກຳລາວຍັງມີກິດຈະກຳຕ່າງໆເປັນຕົ້ນການສຳມະນາ, ເຝິກອົບຮົມທັກສະຕ່າງໆໃຫ້ແກ່ສະມາຊິກຂອງຕົນ ...Read More »
ຄວາມຄາດຫວັງຂອງລາວກັບການກ້າວສູ່ເປັນະຊາຄົມເສດຖະກິດອາຊຽນ
ອາຊຽນ ໄດ້ກາຍເປັນປະຊາຄົມແຫ່ງກາລະໂອກາດ ສຳລັບ ພົນລະເມືອງຂອງປະເທດສະມາຊິກອາຊຽນທັງໝົດ 622 ລ້ານຄົນ, ມີລວມຍອດຜະລິດຕະພັນພາຍໃນ 2.6 ພັນຕື້ໂດລາສະຫະລັດ ແລະ ເປັນເຂດເສດຖະກິດໃຫຍ່ເປັນອັນດັບທີ 7 ຂອງໂລກ. ເມື່ອກ້າວເຂົ້າສູ່ການເປັນປະຄົມອາຊຽນ ຫຼຶ AEC ໃນທ້າຍເດືອນທັນວາ 2015 ເປັນຕົ້ນມາ ປະເທດລາວແມ່ນໄດ້ຮັບກຽດເປັນປະທານອາຊຽນໃນການຈັດກອງປະຊຸມຫາລືວຽກງານຕ່າງໆຫຼາຍກອງປະຊຸມພາຍໃຕ້ 3 ເສົາຄໍ້າ ເພື່ອຮັບຕ້ອນແຂກຜູ້ນຳດ້ານຕ່າງໆຂອງທັງ 10 ປະເທດກຸ່ມອາຊຽນ ເພື່ອຫາລືແນວທາງວຽກງານ, ແລກປ່ຽນຄວາມຄິດເຫັນເຊິ່ງກັນ ແລະ ກັນ, ຮ່ວມມືກັນໃນການແກ້ໄຂບັນຫາທີ່ເກີດຂຶ້ນໃນສັງຄົມຮ່ວມກັນ ແລະ ເພື່ອເສດຖະກິດຂອງແຕ່ລະປະເທດໃຫ້ມີການພັດທະນາໄປເລື້ອຍໆ. (ລາຍລະອຽດ ສາມາດຊອກຊື້ອ່ານທາງວາລະສານ ທາເກັດ ໄດ້ ໃນສະບັບທີ 120 ເດືອນ ກໍລະກົດ ຕາມເອັມພອຍ ທຸກສາຂາ)Read More »
ຈຸດເດັ່ນ-ແຂງ-ອ່ອນ ເບື້ອງຕົ້ນຂອງປະເທດສະມາຊິກ AEC
ກ່ອນທີ່ເຮົາຈະຂະຫຍາຍທຸລະກິດຂອງເຮົາອອກສູ່ກຸ່ມປະເທດສະມາຊິກອາຊຽນ ກ່ອນອື່ນໝົດເຮົາຕ້ອງຮູ້ຈຸດເດັ່ນພື້ນຖານເບື້ອງຕົ້ນຂອງປະເທດນັ້ນໆກ່ອນວ່າ ມີສິ່ງທີ່ໜ້າສົນໃຈແນວໃດເພື່ອຈະໄປປະກອບການ ແລະ ຂະຫຍາຍທຸລະກິດ. ນອກນີ້, ຖ້າຄິດຈະຂະຫຍາຍໄປແທ້ຕ້ອງໄດ້ມີການສຶກສາຢ່າງລະອຽດ ໃຫ້ເຂົ້າໃຈເລິກເຊິ່ງບໍ່ວ່າຈະເປັນທາງດ້ານກົດໝາຍ, ວັດທະນະທຳ ຮີດຄອງປະເພນີ, ພູມສັນຖານ, ສິ່ງທີ່ຕ້ອງການ… ດັ່ງນັ້ນ, ວາລະສານທາເກັດສະບັບນີ້ ຈຶ່ງໄດ້ນຳເອົາຄວາມຮູ້ພື້ນຖານເບື້ອງຕົ້ນຂອງ 10 ປະເທດກຸ່ມສະມາຊິກອາຊຽນມາໃຫ້ຮູ້ກັນ ເປັນຄວາມຮູ້ເພື່ອຈະນຳໄປສຶກສາຄົ້ນຄວ້າຢ່າງລະອຽດ. (ລາຍລະອຽດ ສາມາດຊອກຊື້ອ່ານທາງວາລະສານ ທາເກັດ ໄດ້ ໃນສະບັບທີ 119 ເດືອນ ມິຖຸນາ ຕາມເອັມພອຍ ທຸກສາຂາ)Read More »
ປະຊາຄົມເສດຖະກິດອາຊຽນ ຫຼື AEC 30 ມື້ທີ່ມີຄວາມໝາຍ
ພາຍຫຼັງ 30 ມື້ຜ່ານໄປ ຫຼາຍພາກສ່ວນຕ່າງກໍຂຸ້ນຂ້ຽວ ປັບປຸງກົນໄກໃນການກ້າວເຂົ້າສູ່ AEC ຄືນອີກເພື່ອຫັນປ່ຽນ“ບາດກ້າວກະໂດດ” ໃຫ້ໄວຂຶ້ນ; ຜ່ານການຕິດຕາມ ບັນດານັກທຸລະກິດ, ຜູ້ປະກອບການ ແລະ ນັກລົງທຶນ ຕ່າງກໍເວົ້າເປັນສຽງດຽວກັນວ່າ: ພວກເຮົາມີຄວາມສາມາດແຂ່ງຂັນ, ວັດຖຸດິບຂອງພວກເຮົາອຸດົມສົມບູນ-ມີພຽງພໍ, ສິນຄ້າໄຫຼວຽນເຂົ້າຫາກັນໄດ້ໄວຂຶ້ນ, ລາຄາກໍຖືກລົງ… ແຕ່ຕ້ອງມີການລວມຕົວ ຫຼື ເປັນຫຸ້ນສ່ວນທີ່ດີ ນີ້ຄືປັດໄຈສຳຄັນຫຼາຍ, ສຳລັບສິ່ງທ້າທາຍ ກໍຍັງແມ່ນເລື່ອງບຸກຄະລາກອນ-ສີມືແຮງງານ, ການເລັ່ງປັບປຸງນິຕິກຳ ເພື່ອແນໃສ່ໃຫ້ຮອງຮັບກັບການແຂ່ງຂັນ ແລະ ຕ້ອງການແຫຼ່ງທຶນດອກເບ້ຍຕ່ຳ. ຜູ້ຂຽນຍັງຄິດເຖິງຄຳເວົ້າຂອງ ທ່ານ ດຣ. ຫວໍ້ ຊວັນ ວິງ ຫົວໜ້າພະແນກສະຖາບັນຄົ້ນຄວ້າອາຊີອາຄະເນຂອງຫວຽດນາມ ທີ່ຊີ້ໃຫ້ເຫັນວ່າ: “ໃນເບື້ອງຕົ້ນ (ໜຶ່ງເດືອນທຳອິດ) ຄວາມສາມາດໃນການແຂ່ງຂັນຂອງພວກເຮົາອາດບໍ່ທັນມີຫຼາຍ, ລະດັບການເຊື່ອມໂຍງໃນພາກພື້ນອາດຍັງຈຳກັດ, ການແຂ່ງຂັນໃນການຊອກຫາຕະຫຼາດສົ່ງອອກ ທີ່ມີສິນຄ້າຫຼາຍປະເພດຄ້າຍໆຄືກັນ ຍັງບໍ່ທັນເຂັ້ມຂຸ້ນພໍເທົ່າໃດ ແລະ ການດຶງດູດການລົງທຶນຕ່າງປະເທດກໍຍັງອ່ອນນ້ອຍ, ໃນດ້ານໜຶ່ງອີກ ອັດຕາສ່ວນຂອງແຮງງານທີ່ມີສີມືຕ່ຳຂອງບັນດາປະເທດດ້ອຍພັດທະນາ ຈະພົບກັບສິ່ງທ້າທາຍບາງຢ່າງ ໃນການພັດທະນາ ແລະ ເຊື່ອມໂຍງເສດຖະກິດ”. ກະຊວງແຮງງານໄດ້ສຸມໃສ່ມາດຕະການໃນການຍົກລະດັບ ແລະ ຄຸ້ມຄອງແຮງງານ ທີ່ນັບມື້ນັບເພີ່ມຂຶ້ນ ປັດຈຸບັນ ກຳລັງເລັ່ງປະສານສົມທົບຂະແໜງການທີ່ກ່ຽວຂ້ອງທີ່ຢູ່ສູນກາງ ແລະ ທ້ອງຖິ່ນ ລົງກວດກາການຈັດຕັ້ງປະຕິບັດລະບຽບການຄຸ້ມຄອງແຮງງານ ...Read More »
ປະຊາຄົມເສດຖະກິດອາຊຽນ AEC ກັບຄວາມພ້ອມຂອງ ສປປ ລາວ.
ລັດຖະບານໄດ້ຊຸກຍູ້ສົ່ງເສີມບັນດາວິສາຫະກິດລາວໃນທົ່ວປະເທດສຸມໃສ່ແກ້ໄຂບັນດາລະບຽບ ຫຼັກການ, ພັດທະນາແຫຼ່ງຊັບພະຍາກອນມະນຸດ, ປັບປຸງລະບົບການເງິນ, ຍົກສູງມາດຖານ ແລະ ຄຸນນະພາບການຜະລິດສິນຄ້າຢ່າງກ້າວກະໂດດ. ທ່ານ ດຣ. ລາວຮົວ ເຈີຈີງ ຫົວໜ້າກົມນະໂຍບາຍການຄ້າຕ່າງປະເທດກະຊວງອຸດສາຫະກຳ ແລະ ການຄ້າໃຫ້ສຳພາດກັບທາເກັດວ່າ: “ການເປັນຕະຫຼາດໜຶ່ງດຽວພາກສ່ວນຕ່າງໆຂອງ ສປປ ລາວລ້ວນແຕ່ມີຄວາມພ້ອມນັກທຸລະກິດກຽມພ້ອມເຂົ້າສູ່ຕະຫຼາດຂະໜາດໃຫຍ່, ພ້ອມສົ່ງສິນຄ້າໄປຂາຍທີ່ອາຊຽນ, ພ້ອມນຳວັດຖຸດິບມາທຳການຜະລິດດ້ວຍຕົ້ນທຶນທີ່ຖືກລົງ, ພ້ອມເຂົ້າຮ່ວມສັນຍາອັດຕາພາສີ, ເຮັດໃຫ້ການເຄື່ອນຍ້າຍສິນຄ້າ-ການບໍລິການ, ການລົງທຶນ, ແຮງງານທີ່ມີສີມືທີ່ສະດວກສະບາຍ ແລະ ເສລີຫຼາຍຂຶ້ນນັກລົງທຶນພ້ອມຈະເຂົ້າຮ່ວມຂະບວນການປົກປ້ອງປະຕິບັດແບບສະເໝີພາບ, ປະຊາຊົນໃນຖານະຜູ້ບໍລິໂພກຊົມໃຊ້ພ້ອມຈະຊື້-ຂາຍສິນຄ້າທີ່ຫຼາກຫຼາຍ, ຄຸນນະພາບດີ ແລະ ໃນລາຄາທີ່ເໝາະສົມ. ພ້ອມດຽວກັນນັ້ນນັກວິຊາການ, ຜູ້ຊ່ຽວຊານໃນຂະແໜງການຕ່າງໆພ້ອມສະໜອງສະຕິປັນຍາ, ຄວາມຮູ້ ແລະ ຫົວຄິດປະດິດສ້າງໃຫ້ຫຼາຍຂຶ້ນ. ສ້າງລາຍຮັບໄດ້ຫຼາຍຂຶ້ນລວມທັງຜູ້ທີ່ຫາກິນແບບອິດສະຫຼະ, ສຳລັບຂົງເຂດການລົງທຶນກໍມີຫຼາຍອັນພວກເຮົາພ້ອມຈະເປັນສູນການຄ້າ, ສູນການສຶກສາ ແລະ ການບໍລິການສຸຂະພາບທີ່ດີ. ສປປ ລາວ ຖືວ່າໂຊກດີຫຼາຍທີ່ເຂົ້າອົງການການຄ້າໂລກລຸນຫຼັງຫຼາຍປະເທດ ເພາະມີໂອກາດໄດ້ປັບປຸງນະໂຍບາຍ, ລະບຽບຫຼັກການໃນດ້ານຕ່າງໆທີ່ມີຄວາມຄືບໜ້າຫຼາຍທີ່ສຸດ. ທ່ານ ສາລີ ພິມພິນິດ ຫົວໜ້າກົມໂຄສະນາການທ່ອງທ່ຽວ; ເວົ້າເຖິງຄວາມພ້ອມຂອງເພິ່ນກັບ ທາເກັດວ່າ: “ພວກເຮົາໄດ້ປັບປຸງກົດໝາຍວ່າດ້ວຍການທ່ອງທ່ຽວ, ປັບປຸງຍຸດທະສາດພັດທະນາການ ທ່ອງທ່ຽວ, ປັບປຸງ ແລະ ສ້າງໃໝ່ບັນດານິຕິກຳລຸ່ມກົດໝາຍ, ຈັດກອງປະຊຸມເຜີຍແຜ່ບັນດາມາດຕະ ຖານການທ່ອງທ່ຽວອາຊຽນ. ທ່ານ ດຣ. ...Read More »
AEC ນັກທ່ອງທ່ຽວ, ນັກລົງທຶນ, ແຮງງານຕ່າງຊາດ ຈະຫຼັ່ງໄຫຼເຂົ້າມາລາວເຮົາເພີ່ມຂຶ້ນ.
ທັດສະນະກ່ຽວກັບ AEC? ຕາມທັດສະນະຂອງຂ້າພະເຈົ້າ ການເຂົ້າປະຊາຄົມເສດຖະກິດອາຊຽນ ຫຼື AEC ແມ່ນເວົ້າໄດ້ວ່າ: ປະເທດທີ່ເຂົ້າຮ່ວມຈະມີການນຳໃຊ້ນະໂຍບາຍດ້ານເສດຖະກິດຮ່ວມກັນ ເພື່ອເພີ່ມອຳນາດກັບຄູ່ຄ້າ ແລະ ເພີ່ມຂີດຄວາມສາມາດ ການແຂ່ງຂັນທາງດ້ານເສດຖະກິດລະດັບໂລກ, ເຊິ່ງລວມເຖິງມີການຍົກເວັ້ນພາສີ ສິນຄ້າບາງຊະນິດ, ຍົກເວັ້ນ Visa ໃຫ້ກັບປະເທດສະມາຊິກ 10 ປະເທດ ການທີ່ລາວເຮົາເຂົ້າຮ່ວມອາດເວົ້າໄດ້ວ່າ: ມີທັງຈຸດດີ ແລະ ຈຸດເສຍ ແນ່ນອນຈະເກີດມີການແຂ່ງຂັນດ້ານທຸລະກິດຕ່າງໆສູງ. AEC ທຸລະກິດຂອງທ່ານຈະມີສິ່ງທ້າທາຍ ແລະ ໂອກາດຄືແນວໃດ? ສຳລັບທຸລະກິດດ້ານການໂຮງແຮມ ສິ່ງທ້າທ້າຍທີ່ຈະເຂົ້າມາແມ່ນ ບັນດານັກລົງທຶນຈາກຕ່າງຊາດ ຫຼື ກຸ່ມປະເທດສະມາຊິກ ອາດຈະເລັງເຫັນການພັດທະນາ, ຂະຫຍາຍເຄື່ອຂ່າຍ ສາຂາການໂຮງແຮມຂອງເຂົາເຈົ້າ ທີ່ມີຊື່ສຽງລະດັບສາກົນທົ່ວໂລກນັ້ນເຂົ້າມາສ້າງຕັ້ງຢູ່ລາວຫຼາຍຂຶ້ນ. ເນື່ອງຈາກວ່າ ການຂະຫຍາຍຕົວດ້ານການບໍລິການໂຮງແຮມຢູ່ບ້ານເຮົາ ແມ່ນຂະຫຍາຍຕົວບໍ່ທັນຫຼາຍຈະມີຄວາມເປັນໄປໄດ້ສູງບໍ່ໄວກໍ່ຊ້າ ສໍາລັບໂອກາດເມື່ອ ເປີດ AEC ຈະເຮັດໃຫ້ນັກທ່ອງທ່ຽວຫຼັ່ງໄຫຼເຂົ້າມາ ລວມເຖິງບັນດານັກລົງທຶນ, ນັກທຸລະກິດ, ນັກວິຊາການ ທີ່ຈະເຂົ້າມາເຮັດວຽກ ອາໄສຢູ່ບ້ານເຮົາ. ສະນັ້ນ, ມັນຈຶ່ງຮຽກຮ້ອງໃຫ້ມີທີ່ພັກອາໄສທີ່ມີມາດຕະຖານ, ມີການບໍລິການທີ່ຄົບວົງຈອນ, ສາມາດອຳນວຍຄວາມສະດວກສະບາຍໃຫ້ກັບເຂົ້າເຈົ້າໄດ້ ດັ່ງນັ້ນ, ກ່ຽວກັບວຽກງານນີ້ເຮົາຕ້ອງມີການສຶກສາຄົ້ນຄວ້າ ຮຽນຮູ້ເອົາປະສົບການດ້ານການໂຮງແຮມ ນຳນັກລົງທຶນຕ່າງປະເທດ ຫຼື ກຸ່ມສະມາຊິກໃຫ້ໄດ້ ,ເຊິ່ງຈະເຮັດແນວໃດໃຫ້ທຸລະກິດຕົນເອງຢູ່ລອດ, ...Read More »
AEC ມັນຈະເປັນໂອກາດ ໃນການໂຄສະນາ ສີໄມ້ລາຍມືຂອງລາວເຮົາໃນການຊື້-ຂາຍ.
ເລື່ອງຫັດຖະກຳເປັນເລື່ອງ ຂອງຄວາມລະອຽດອ່ອນ ທີ່ສະທ້ອນໃຫ້ເຫັນເຖິງສີໄມ້ລາຍມືຂອງແມ່ຍິງລາວຢ່າງແທ້ຈິງ ບົ່ງບອກເຖິງຄວາມເປັນເອກະລັກຂອງຊາດລາວທີ່ໂດດເດັ່ນ ແລະ ມີຄຸນຄ່າ ສະຫງ່າງາມໃນສັງຄົມລາວ ອອກສູ່ຕ່າງປະເທດ. ຄວາມເປັນມາຂອງ ລັດວິສາຫະກິດຝ້າຍລາວ? ລັດວິສາຫະກິດຝ້າຍລາວ ໄດ້ສ້າງຕັ້ງຂຶ້ນໃນປີ 1984 ໂດຍແມ່ນສູນກາງສະຫະພັນແມ່ຍິງລາວສົມທົບກັບກະຊວງອຸດສາຫະກຳ ແລະ ຫັດຖະກຳຈັດຕັ້ງປະຕິບັດໂຄງການສູນຝຶກອົບຮົມວິຊາຫັດຖະກຳຕໍ່າແຜ່ນແມ່ຍິງລາວຂຶ້ນ ເພື່ອສົ່ງເສີມ ແລະພັດທະນາສິລະປະຫັດຖະກຳຕໍ່າຫູກຂອງແມ່ຍິງລາວບັນດາເຜົ່າ ຈົນມາຮອດປີ 1996 ຈຶ່ງໄດ້ມີການປ່ຽນຈາກສູນເຝິກອົບຮົມມາເປັນລັດວິຊາຫະກິດຝ້າຍລາວ ແລະ ຖຶືໄດ້ວ່າເປັນການເລີ່ມປັບປຸງໃໝ່ທີ່ໄດ້ກຳນົດເອົາວຽກງານຫັດຖະກຳຕໍ່າແຜ່ນທີ່ເປັນເອກະລັກຂອງແມ່ຍິງລາວ ແລະ ລິງລາຍລາວທີ່ເປັນວັດທະນະທຳຂອງຊາດ ມາຟື້ນຟູສີໄມ້ລາຍມື, ອະນຸຮັກ ແລະ ສົ່ງເສີມມູນເຊື້ອການຕໍ່າຫູກທໍໄໝຂອງແມ່ຍິງລາວບັນດາເຜົ່າ. ລັດວິສະຫະກິດຝ້າຍລາວໄດ້ເນັ້ນກ່ຽວກັບຫຍັງ ແລະ ຈຸດເດັ່ນແມ່ນຫຍັງແດ່? ລັດວິສະຫະກິດຝ້າຍລາວໄດ້ເນັ້ນກ່ຽວກັບວຽກງານຫັດຖະກຳຕໍາແຜ່ນທີ່ເປັນເອກະລັກຂອງແມ່ຍິງລາວ ແລະ ລວດລາຍລາວທີ່ເປັນວັດທະນະທຳຂອງຊາດ ສະນັ້ນການຜະລິດຂອງພວກເຮົາຈະເປັນອັນໜຶ່ງທີ່ພິເສດ ຍ້ອນວ່າການຜະລິດທີ່ຕິດພັນກັບວັດທະນະທຳ ແລະ ສີໄມ້ລາຍມືຂອງແມ່ຍິງລາວ ທີ່ໄດ້ຄົ້ນຄິດຢູ່ຕະຫຼອດ ເປັນຕົ້ນແມ່ນການຜະລິດແຜ່ນແພ ຕໍ່ມາກໍແປຮູບເປັນເຄື່ອງສຳເລັດຮູບ ເປັນຕົ້ນແມ່ນເຄື່ອງນຸງເສື້ອຜ້າຍິງຊາຍ ຜ້າໄໝ ຜ້າຝ້າຍ ມີເຄື່ອງຮັບໃຊ້ກອງປະຊຸມໂດຍສະເພາະແມ່ນກະເປົາ ແຟ້ມໃສ່ເອກະສານຕ່າງໆ ທີ່ພວກເຮົາຜະລິດ ນອກນັ້ນຍັງມີເຄື່ອງທີ່ລະນຶກ ເຊິ່ງໄດ້ນຳໃຊ້ວັດວະດຸຈາກສິ່ງເສດເຫຼືອໃນການຜະລິດ ສິ່ງສຳຄັນທີ່ສຸດແມ່ນຜະລິດຕະພັນຂອງພວກເຮົາເຮັດດ້ວຍມືເປັນສ່ວນຫຼາຍ. AEC ຈະເປັນໂອກາດ ແລະ ສິ່ງທ້າທາຍ ແນວໃດ? ເອອີຊີມັນຈະເປັນໂອກາດ ໃນການໂຄສະນາສືໄມ້ລາຍມືຂອງລາວເຮົາໃຫ້ມີຊື່ສຽງ ແລະ ຂາດບໍ່ໄດ້ນັ້ນກໍຄື ...Read More »